قوزئی آلتای تۆرکجه‌سی، قوزئی آلتایجا یوخسا قوزئی آلتای دیلی (Quzey Altayca)، روسیه‌نین آلتای جومهوریتی و آلتای دیاریندا بعضی قبیله‌لرین دانیشدیغی بیر تۆرک دیلی دیر. بعضی اوْرتاق اوْخشارلیقلارا گؤره اوزون زامانلار قوزئی آلتایجا و گۆنئی آلتایجا عئینی دیلین فرقلی آغیزلاری اوْلاراق تانینیردیلار. آنجاق یئنی قروپلاندیرمالارا دایاناراق، قوزئی آلتای و گۆنئی آلتای دیللری، ایکی فرقلی و مۆستقیل دیل اوْلاراق قبول اوْلونموشلار.